Rikunarita-ORG/Wikinium huggingface dataset:
# പി ഡിമെല്ലൊ റോഡ്

ദക്ഷിണമുംബൈയിലുള്ള ഒരു ഗതാഗതപാതയാണ് **പി ഡിമെല്ലോ റോഡ്**. കൊളാബ കോസ്‌വേയുടെ വടക്കേയറ്റം മുതൽ ഈസ്റ്റേൺ ഫ്രീവേയുടെ തെക്കേയറ്റം വരെ ഏകദേശം 6 കിലോമീറ്റർ നീളത്തിലാണ് ഈ പാത സ്ഥിതി ചെയ്യുന്നത്.

## പേരിനു പിന്നിൽ

1940-കളുടെ തുടക്കം മുതൽ 50-കളുടെ അവസാനം വരെ ബോംബേ തുറമുഖത്ത് പ്രവർത്തിച്ചിരുന്ന സോഷ്യലിസ്റ്റ് തൊഴിലാളി നേതാവ് പ്ലാസിഡ് ഡിമെല്ലൊയുടെ സ്മരണാർത്ഥമാണ് ഈ റോഡിന് പേര് നൽകിയിട്ടുള്ളത്.<ref name="ie">

## അവലംബം

{reflist}
# ബാന്ദ്ര

| ബാന്ദ്ര
വാന്ദ്രേ |
| --- |
| Neighborhood |
| ബാന്ദ്ര തീരത്തിന്റെ വിഹഗവീക്ഷണം |
|  |
| രാജ്യം | ഇന്ത്യ |
| State | മഹാരാഷ്ട്ര |
| District | മുംബൈ സബർബൻ |
| മെട്രോ | മുംബൈ |
| സോൺ | 3 |
| വാർഡ് | എച്ച് വെസ്റ്റ് |
| ജനസംഖ്യ (1991) |
|  • ആകെ | 3,00,000 |
| Demonym(s) | Bandraite, Vandrekar |
| Languages |
|  • Official | മറാഠി |
| സമയമേഖല | UTC+5:30 (IST) |
| PIN | 400 050 400 051 |
| വാഹന രജിസ്ട്രേഷൻ | MH-02 |
| Lok Sabha constituency | മുംബൈ നോർത്ത് സെൻട്രൽ |
| Vidhan Sabha constituency | ബാന്ദ്ര വെസ്റ്റ് ബാന്ദ്ര ഈസ്റ്റ് |

മഹാരാഷ്ട്ര സംസ്ഥാനത്തെ മുംബൈ നഗരത്തിൽ പശ്ചിമഭാഗത്തായി സ്ഥിതിചെയ്യുന്ന ഒരു പ്രദേശമാണ് **ബാന്ദ്ര**. ബോളിവുഡിലേയും രാഷ്ട്രീയത്തിലേയും നിരവധി പ്രമുഖരുടെ വാസസ്ഥലമാണ് ബാന്ദ്ര.

## പേരിനു പിന്നിൽ

തുറമുഖം എന്നർഥം വരുന്ന ‘ബന്ദർ’ എന്ന ഉർദു-പേർഷ്യൻ വാക്കിൽ നിന്നാണ് ഈ പേര് ലഭിച്ചതെന്ന് കരുതപ്പെടുന്നു. മറാഠിയിലും തുറമുഖം എന്നർഥമുള്ള ‘വാന്ദ്രെ’ എന്ന പേരിലാണ് ബാന്ദ്ര അറിയപ്പെടുന്നത്.

## ചരിത്രം

പന്ത്രണ്ടാം നൂറ്റാണ്ടിൽ സിൽഹാര രാജവംശത്തിന്റെ ഭരണത്തിൻ കീഴിലായിരുന്നു ഈ സ്ഥലം. കോലികളും മീൻപിടുത്തക്കാരും ചേർന്ന ഒരു ചെറിയ മത്സ്യബന്ധന ഗ്രാമമായിരുന്നു ബാന്ദ്ര. 1534 ൽ ഡിയേഗോ ഡാ സിൽവേയ്രാ എന്ന പോർച്ചുഗീസ് കപ്പിത്താൻ ബാന്ദ്ര ഉൾക്കടലിലെത്തുകയും അതിനടുത്തുള്ള മത്സ്യബന്ധന ഗ്രാമം തീവെച്ച് നശിപ്പിക്കുകയും ചെയ്തു. തുടർന്ന് ബാന്ദ്ര പോർച്ചുഗീസ് ഭരണത്തിൻ കീഴിലായി.
1661 ൽ പോർച്ചുഗലിലെ കാതറീനെ രാജാവ് ചാൾസ് വിവാഹം കഴിച്ചപ്പോൾ, സ്ത്രീധനത്തിന്റെ ഭാഗമായി മുംബൈ ദ്വീപുകൾ ഇംഗ്ലണ്ടിന് നൽകി. എന്നിരുന്നാലും, ബാന്ദ്ര അടങ്ങുന്ന സാൽസെറ്റ് ദ്വീപ് ഈ കരാറിന്റെ ഭാഗമായിരുന്നില്ല. 1775 ൽ സൂററ്റ് ഉടമ്പടി ഒപ്പുവെച്ചതോടെ ബാന്ദ്ര ഇംഗ്ലീഷുകാരുടെ കീഴിലായി. പക്ഷേ 1779 ൽ ആംഗ്ലോ-മറാത്ത യുദ്ധത്തിൽ മറാഠകൾ ഈ പ്രദേശം കീഴടക്കി. 1802 ൽ ബാജിറാവു രണ്ടാമൻ ബാന്ദ്രയെ ബ്രിട്ടീഷുകാർക്ക് നൽകി. പിന്നീട് 1947 ഓഗസ്റ്റ് 14 വരെ ബ്രിട്ടീഷുകാരുടെ അധീനതയിലായിരുന്നു ഇത്.
1876 ൽ ഒരു മുനിസിപ്പാലിറ്റിയുടെ പദവിയിലേക്ക് ബാന്ദ്ര ഉയർത്തപ്പെട്ടു.

## ക്രിസ്തുമതം

ബാന്ദ്രയുടെ ക്രിസ്തീയവൽക്കരണവും പോർച്ചുഗീസ് ഭരണകാലത്ത് ആരംഭിച്ചു. 1580-ൽ, 2,000 മത്സ്യത്തൊഴിലാളികളെ മാനുവൽ ഗോമസ് എന്ന പാതിരി സ്നാപനപ്പെടുത്തി. അത് ഒരു തുടക്കം മാത്രമായിരുന്നു. 11 വർഷത്തിനു ശേഷം അദ്ദേഹം മരണമടഞ്ഞപ്പോഴേക്കും ഈ പ്രദേശത്തെ 6,000 പേരെ പരിവർത്തനം ചെയ്തിരുന്നു. സെന്റ് ആൻഡ്രൂസ് പള്ളി സ്ഥാപിച്ചതും ഇദ്ദേഹം ആയിരുന്നു. പ്രാദേശിക ഭാഷകളും സംസ്കാരവും പഠിച്ച പോർച്ചുഗീസ് ജെസ്യൂട്ട് മിഷണറിമാർ, ദ്വീപിലെ ഗ്രാമീണരിൽ നിന്ന് കത്തോലിക്കാ മതത്തിലേക്ക് ഒട്ടേറെ ഇന്ത്യൻ വിശ്വാസികളെ ആകർഷിച്ചു. അവരുടെ പിന്മുറക്കാർ ബാന്ദ്രയിലെ ആറ് കത്തോലിക്കാ ഇടവകകളിലായി വിഭാഗിക്കപ്പെട്ടിരിക്കുന്നു. സെൻറ് പീറ്റേർസ്, സെന്റ് ആൻഡ്രൂസ്, സെന്റ് തെരേസാസ്, സെന്റ് ആനിസ്, സെന്റ് ഫ്രാൻസിസ് ഡി അസ്സീസ്സി, മൗണ്ട് കാർമ്മൽ എന്നിവ നാല് ചതുരശ്ര കിലോമീറ്ററിനുള്ളിൽ സ്ഥിതിചെയ്യുന്നു.

## ഇവിടെ വസിക്കുന്ന പ്രശസ്തർ

* പ്രിയാ ദത്ത്
* ഷാരുഖ് ഖാൻ
* ആദിത്യ റോയ് കപൂർ
* കത്രീന കൈഫ്
* സൽമാൻ ഖാൻ
* സച്ചിൻ ടെൻഡുൽക്കർ
* ഉദ്ധവ് ഠാക്കറേ

## അവലംബം
# കഫേ മൊണ്ടേഗാർ

| കഫേ മൊണ്ടേഗാർ |
| --- |
|  |
| കഫേ മൊണ്ടേഗാർ റെസ്റ്റോറന്റിന്റെ കവാടം |
| class=notpageimage| Location in Mumbai, India |
| Restaurant information |
| Established | 1 April 1932 (1932-04-01) |
| Current owner(s) | റൂസി യാസ്ദേഗാർഡി ഹോഷാങ് യാസ്ദേഗാർഡി |
| Dress code | ഇല്ല |
| Street address | മെട്രോ ഹൗസ്, ശഹീദ് ഭഗത് സിങ്ങ് റോഡ്, കൊളാബ കോസ്‌വേ |
| City | മുംബൈ |
| State | മഹാരാഷ്ട്ര |
| Postal code/ZIP | 400005 |
| Country |  India |
| Coordinates | ﻿ / ﻿ |
| Other locations | None |
| Other information | Open daily: 0800 to 2400 Hrs |

മുംബൈയിലെ കൊളാബയിൽ സ്ഥിതി ചെയ്യുന്ന പ്രശസ്തമായ ഒരു ഭക്ഷണശാലയും വിനോദസഞ്ചാര ആകർഷണവുമാണ് കഫേ മൊണ്ടേഗാർ. ഈ ബാർ റസ്റ്റോറന്റിന്റെ ചുവരുകൾ അലങ്കരിക്കുന്നത് പ്രശസ്ത ഇന്ത്യൻ കാർട്ടൂണിസ്റ്റും ചിത്രകാരനുമായ മാരിയോ മിറാൻഡ വരച്ച കാർട്ടൂണുകൾ ആണ്.

## സ്ഥാനം

കഫേ മൊണ്ടേഗാർ സ്ഥിതി ചെയ്യുന്നത് കൊളാബ കോസ്‌വേയിലെ മെട്രോ ഹൗസിലാണ്, ഗേറ്റ്‌വേ ഓഫ് ഇന്ത്യയുടെ വടക്ക്-പടിഞ്ഞാറ് ദിശയിൽ 450 മീറ്റർ, ലിയോപോൾഡ് കഫേയുടെ വടക്ക്-കിഴക്ക് 200 മീറ്റർ, മുംബൈയിലെ എൽഫിൻസ്റ്റൺ കോളേജിന് 400 മീറ്റർ തെക്ക് മാറിയാണ് ഈ കഫേയുടെ സ്ഥാനം.

## ചരിത്രം

1932-ൽ ഒരു പാർസി കുടുംബം ഇറാനി കഫേ എന്ന നിലക്ക് ആരംഭിച്ചതാണ് കഫേ മൊണ്ടേഗാർ. ഈ റെസ്റ്റോറന്റ് ഇന്ന് പ്രവർത്തിക്കുന്ന കെട്ടിടത്തിൽ (മെട്രോ ഹൗസ്), അക്കാലത്ത് അപ്പോളോ ഹോട്ടൽ എന്ന പേരിൽ ഒരു ഹോട്ടൽ പ്രവർത്തിച്ചിരുന്നു. ഈ ഹോട്ടലിൻ്റെ റിസപ്ഷൻ ഏരിയയിൽ ആണ് കഫേ മൊണ്ടേഗാർ ആരംഭിച്ചത്. ഇരുപതാം നൂറ്റാണ്ടിൻ്റെ മധ്യത്തോടെ ഈ കഫേയിൽ ഒരു ജൂക്ക്ബോക്സ് സ്ഥാപിച്ചു. മുംബൈയിലെ ആദ്യത്തെ ജൂക്ക്ബോക്സ് ആയിരുന്നു ഇത്. ഇതേ സമയത്ത് തന്നെ കഫേ മൊണ്ടേഗാർ ഒരു റെസ്റ്റോറന്റ് ആയി മാറി. 1990-കളോടെ, കഫേ മൊണ്ടേഗാർ വീണ്ടും നവീകരിക്കപ്പെട്ടു. ഈ കാലത്താണ് മാരിയോ മിറാൻഡയുടെ സൃഷ്ടികൾ ഈ ഭക്ഷണശാലയുടെ ചുവർചിത്രങ്ങളായത്. തുടർന്ന് ഇതൊരു ബാർ റെസ്റ്റോറന്റ് ആയിത്തീർന്നു.
യസ്ദേഗാർഡി കുടുംബത്തിൻ്റെ ഉടമസ്ഥതയിലുള്ളതാണ് ഈ കഫേ. റൂസി യാസ്ദേഗാർഡി , ഹോഷാങ് യാസ്ദേഗാർഡി എന്നിവർ കഫേ മൊണ്ടേഗാറിന്റെ നടത്തിപ്പിൽ പങ്കാളികളാണ്.

## ഭക്ഷണം

ഇന്ത്യൻ, കോണ്ടിനെന്റൽ, ഗോവൻ രുചികൾ സമന്വയിപ്പിച്ചുകൊണ്ടുള്ള ഒരു മെനു കഫേ മൊണ്ടേഗാർ ഒരുക്കുന്നു. വിവിധ തരം പ്രഭാതഭക്ഷണൾ, ബർഗറുകൾ, പാനീയങ്ങൾ. റോസ്റ്റ് ബീഫ്, ഫ്ലഫി ഓംലെറ്റ്, കിംഗ് പ്രോൺസ്, ഡ്രാഫ്റ്റ് ബിയർ, കോൾഡ് കോഫി എന്നിവ ഈ റെസ്റ്റോറന്റിലെ ജനപ്രിയ ഭക്ഷണയിനങ്ങളാണ്.

## ചുമർചിത്രങ്ങൾ

1990-കളിൽ, ഉടമ റൂസി യാസ്‌ഡെഗാർഡി മാരിയോ മിറാൻഡയോട് റെസ്റ്റോറന്റിന്റെ പ്രധാന കവാടത്തോട് ചേർന്നുള്ള ഭിത്തിയിലും പ്രധാന കവാടത്തിന് എതിർവശത്തുള്ള ഭിത്തിയിലും ചുവർചിത്രങ്ങൾ (കാർട്ടൂണുകൾ) വരയ്ക്കാൻ ആവശ്യപ്പെട്ടു. ഒരു ഭിത്തിയിലെ ചിത്രങ്ങൾ മുംബൈയിലെ ജീവിതങ്ങളെ വരച്ചുകാട്ടുന്നു. മറുഭിത്തിയിലെ ചിത്രങ്ങൾ കഫേയിലെ ദൃശ്യങ്ങൾ തന്നെയാണ്.

ആദ്യം ഈ ചിത്രങ്ങൾ മിറാൻഡ തന്റെ ക്യാൻവാസിൽ വരച്ചു. അതിനു ശേഷം സർ ജെ.ജെ. ഇൻസ്റ്റിറ്റ്യൂട്ട് ഓഫ് അപ്പ്ലൈഡ് ആർട്ട്സ് എന്ന പ്രശസ്തമായ കലാലയത്തിൽ നിന്നുള്ള വിദ്യാർത്ഥികൾ, മാരിയോ മിറാൻഡയുടെ നേരിട്ടുള്ള മേൽനോട്ടത്തിൽ, ഇവ ചുമരുകളിലേക്ക് പകർത്തുകയാണുണ്ടായത്.

## അവലംബം

## ചിത്രശാല

* കഫേ ബാർ
* ചുമർചിത്രങ്ങൾ
* കഫേ മൊണ്ടേഗാറിലെ ജൂക്ക്ബോക്സ്
# അകോല ജില്ല

ഇന്ത്യൻ സംസ്ഥാനമായ മഹാരാഷ്ട്രയിലെ ഒരു ജില്ലയാണ് അകോല ജില്ല (മറാഠി ഉച്ചാരണം: [əkolaː]). അകോല പട്ടണമാണ് ജില്ലാ ആസ്ഥാനം. ബ്രിട്ടീഷ് ഭരണകാലത്ത് ബെരാർ പ്രവിശ്യയുടെ ഭാഗമായിരുന്ന അമരാവതി ഡിവിഷന്റെ മധ്യഭാഗമാണ് അകോല ജില്ല.

ജില്ലയുടെ വിസ്തീർണ്ണം 5,428 ച.കി.മീ. ആണ്. വടക്കും കിഴക്കും അമരാവതി ജില്ലയും തെക്ക് വാഷിം ജില്ലയും പടിഞ്ഞാറ് ബുൽധാന ജില്ലയുമാണ് അതിർത്തി. വാഷിം മുമ്പ് 1999 വരെ അകോളയുടെ ഭാഗമായിരുന്നു. അകോല ജില്ലയിൽ അകോല, അകോട്ട്, തെൽഹാര, ബാലപൂർ, ബർഷിതക്‌ലി, മൂർതിജാപൂർ, പട്ടൂർ എന്നീ ഏഴ് താലൂക്കുകൾ ഉൾപ്പെടുന്നു.

## ചരിത്രം

രണ്ടാം ആംഗ്ലോ-മറാത്ത യുദ്ധത്തിൽ ഗവർണർ ആർതർ വെല്ലസ്‌ലിയുടെ നേതൃത്വത്തിലുള്ള ബ്രിട്ടീഷ് സൈന്യവും നാഗ്പൂരിലെ ഭോസ്‌ലെയുടെ കീഴിലുള്ള മറാഠാ സൈന്യവും തമ്മിലുള്ള യുദ്ധം 1803 നവംബർ 28 ന് ഈ ജില്ലയിലെ തെൽഹാര തെഹ്‌സിലിലെ അഡ്ഗാവ് ഗ്രാമത്തിൽ നടന്നു.

അകോല ജില്ലയിലാണ് പല പഴയ കോട്ടകളും സ്ഥിതി ചെയ്യുന്നത്.

നർനാള കോട്ട, അകോല കോട്ട, ബാലപൂർ കോട്ട, വാരി ഭൈരവ്ഗഡ് കോട്ട തുടങ്ങി പഴയ കാലത്തെ പല കോട്ടകളും ഈ ജില്ലയിൽ സ്ഥിതി ചെയ്യുന്നു.

## അവലംബം
# താനെ

**ഇംഗ്ലീഷ് വിലാസം**

| ഠാണെ
ठाणे |
| --- |
| City and District Headquarters
(Mumbai Metropolitan Region) |
| Hiranandani Meadows in Thane |
| Country | India |
| State | Maharashtra |
| District | Thane |
| സർക്കാർ |
|  • Mayor | MR. H. S. PATIL |
|  • Municipal Commissioner | R. Rajeev |
| വിസ്തീർണ്ണം |
|  • ആകെ | 147 ച.കി.മീ. (57 ച മൈ) |
| ജനസംഖ്യ (2011) |
|  • ആകെ | 18,18,872 |
|  • ജനസാന്ദ്രത | 12,000/ച.കി.മീ. (32,000/ച മൈ) |
| Languages |
|  • Official | Marathi |
| സമയമേഖല | UTC+5:30 (IST) |
| PIN | 400 6xx |
| Telephone code | 022 |
| വാഹന രജിസ്ട്രേഷൻ | MH-04 |
| Lok Sabha constituency | Thane |
| Vidhan Sabha constituency | Thane |
| വെബ്സൈറ്റ് | www.thanecity.gov.in |

മഹാരാഷ്ട്രയിലെ ഒരു ജില്ലയും ആസ്ഥാന നഗരവുമാണ് **ഠാണെ** (മറാത്തി : ठाणे) ( **താന** എന്നും അറിയപ്പെടുന്നു. ). മുംബൈക്ക് 34 കി.മീ. വടക്ക് കിഴക്ക് സംസ്ഥാനത്തിന്റെ വടക്ക് പടിഞ്ഞാറ്. ഭാഗത്തായി സ്ഥിതിചെയ്യുന്ന ഠാണെ ജില്ലയ്ക്ക് 9,558 ച.കി.മീ. വിസ്തൃതിയുണ്ട്.

## സ്ഥിതിവിവരക്കണക്കുകൾ

2001 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 12.6 ലക്ഷം ആണ്.

## ഭൂമിശാസ്ത്രം

കിഴക്ക് പശ്ചിമഘട്ട നിരകളും പടിഞ്ഞാറ് അറബിക്കടലും അതിരിടുന്ന താനയുടെ ഭൂരിഭാഗവും സമതല പ്രദേശമാണ്. ഇടവിട്ടിടവിട്ട് ചെറുകുന്നുകൾ കാണാം. ഏകദേശം 113 കി.മീ. കടലോരമുള്ള ഈ ജില്ലയുടെ 1/3 ഭാഗത്തോളം വനപ്രദേശമാണ്. ഫലഭൂയിഷ്ഠമായ തീരദേശ മേഖലയാണ് ജനസാന്ദ്രതയിൽ മുന്നിൽ. വൈതരണ, ഉല്ലാസ് എന്നീ നദികൾ ജില്ലയിലൂടെ ഒഴുകുന്നു. താനയിൽ നിർമിച്ചിട്ടുള്ള ഒരു കൃത്രിമ ജലാശയമാണ് മുംബൈ നഗരത്തിനാവശ്യമായ ജലം പ്രദാനം ചെയ്യുന്നത്.

## സാമ്പത്തികം

നെല്ല്, കൂവരക് എന്നീ മുഖ്യ വിളകൾക്കു പുറമേ മറ്റു ധാന്യങ്ങളും എണ്ണക്കുരുക്കളും ജില്ലയിൽ ഉത്പാദിപ്പിക്കുന്നുണ്ട്.

ഉപ്പ്, പരുത്തി, കമ്പിളി-സിൽക്ക് വസ്ത്രനിർമ്മാണം, യന്ത്ര സാമഗ്രികളുടെ നിർമ്മാണം എന്നിവയാണ് താന ജില്ലയിലെ മുഖ്യ വ്യവസായങ്ങൾ. അപ്ളൈഡ് ഇലക്ട്രോണിക്സ്, ഭാരത് കൊമേഴ്സ് ആൻഡ് ഇൻഡസ്ട്രീസ്, ബേയർ (ഇന്ത്യാ), കാഡ്ബറീസ് ഇന്ത്യ, ഗുജറാത്ത് മെഷിനറി മാനുഫാക്ച്ചേഴ്സ്, നെരോലാക് പെയിന്റ്, റെയ്മണ്ട് വൂളൻ മിൽസ്, സാൻഡോസ് (ഇന്ത്യ), പ്രീമിയർ ഒട്ടോ മൊബൈൽസ്, യുണൈറ്റഡ് കാർബൺ ഇന്ത്യ, വോൾടാസ് തുടങ്ങിയ ലിമിറ്റഡ് കമ്പനികളുടേയും നാഷണൽ റയോൺ കോർപ്പറേഷന്റേയും ആസ്ഥാനം താനയിലാണ്. രാസവസ്തുക്കൾ, തീപ്പെട്ടി, ഉപ്പ്, തുണിത്തരങ്ങൾ, ഇലക്ട്രിക്-ഇലക്ട്രോണിക് സാമഗ്രികൾ, യന്ത്രസാമഗ്രികൾ, തടി, പച്ചക്കറി തുടങ്ങിയവയാണ് ജില്ലയിൽ നിന്ന് പ്രധാനമായും കയറ്റുമതി ചെയ്യുന്ന ഉത്പന്നങ്ങൾ.

## വിനോദസഞ്ചാരം

ഇന്ത്യയിലെ പ്രഥമ പോർച്ചുഗീസ് അധിവാസ കേന്ദ്രങ്ങളിലൊന്നെന്ന നിലയിലും താന ശ്രദ്ധേയമാണ്. ജില്ലയിലെ പഴയകോട്ട, ജൈനക്ഷേത്രം, പോർച്ചുഗീസ് കതീഡ്രൽ എന്നിവയ്ക്ക് വിനോദസഞ്ചാര പ്രാധാന്യമുണ്ട്. അമ്പർനാഥ്, ഗണേഷ്പുരി, മലന്ദ്ഘട്ട്, ഷഹാദ്, സൊപാര, തിത്ത്വാല വിന്ദ്രേശ്വരി എന്നീ വിനോദസഞ്ചാര കേന്ദ്രങ്ങളും താനയിലാണ്. 1823 ഏ. 16-ന് കമ്മീഷൻ ചെയ്ത ബ്രിട്ടിഷ് ഇന്ത്യയിലെ ആദ്യത്തെ റെയിൽപ്പാത ബോംബെ മുതൽ താന വരെയായിരുന്നു.

## സംസ്കാരം

ഹിന്ദു, മുസ്ലിം, ക്രിസ്ത്യൻ മതവിഭാഗങ്ങൾക്കു പുറമേ സിക്ക്, ജൈന, ബുദ്ധമത വിശ്വാസികളും ഇവിടെ നിവസിക്കുന്നുണ്ട്. മറാഠി, ഹിന്ദി, ഗുജറാത്തി, ഉർദു എന്നിവയാണ് ജില്ലയിലെ വ്യവഹാര ഭാഷകൾ.

## പുറത്തേക്കുള്ള കണ്ണികൾ

* Thane Police
* Thaneweb.com
* വിക്കിവൊയേജിൽ നിന്നുള്ള താനെ യാത്രാ സഹായി

## അവലംബങ്ങൾ
# ഭുവൻ ഷോം

| ഭുവൻ ഷോം |
| --- |
| പ്രമാണം:Bhuvan Shome.jpgപോസ്റ്റർ |
| സംവിധാനം | മൃണാൾ സെൻ |
| കഥ | ബാലായ് ചന്ദ് മുഖോപാധ്യായ |
| നിർമ്മാണം | മൃണാൾ സെൻ പ്രൊഡക്ഷൻസ് |
| അഭിനേതാക്കൾ | ഉത്പൽ ദത്ത് സുഹാസിനി മുലായ് |
| ആഖ്യാതാവ് | അമിതാഭ് ബച്ചൻ |
| ഛായാഗ്രഹണം | കെ.കെ. മഹാജൻ |
| സംഗീതം | വിജയ് രാഘവ് റാവു |
| റിലീസ് തീയതി | * 12 May 1969 (1969-05-12)
 |
| ദൈർഘ്യം | 96 മിനിറ്റ് |
| രാജ്യം | ഇന്ത്യ |
| ഭാഷ | ഹിന്ദി |

മൃണാൾ സെൻ സംവിധാനം ചെയ്ത 1969-ൽ പുറത്തിറങ്ങിയ ഇന്ത്യൻ ഹിന്ദി ഭാഷാ ചലച്ചിത്രമാണ് **ഭുവൻ ഷോം**. ഉത്പൽ ദത്ത് (മിസ്റ്റർ ഭുവൻ ഷോം), സുഹാസിനി മുലായ് (ഗൗരി) എന്നിവരാണ് പ്രധാന അഭിനേതാക്കൾ. ബാലായ് ചന്ദ് മുഖോപാധ്യായയുടെ ബംഗാളി കഥയെ അടിസ്ഥാനമാക്കിയാണ് സെൻ തന്റെ ചിത്രം അടിസ്ഥാനമാക്കിയത്. ആധുനിക ഇന്ത്യൻ സിനിമയിലെ ഒരു നാഴികക്കല്ലായി ഈ ചിത്രം കണക്കാക്കപ്പെടുന്നു.
സുഹാസിനി മുലായ് എന്ന അഭിനേത്രിയുടെ ആദ്യ ചിത്രമായിരുന്നു ഇത്. അമിതാഭ് ബച്ചൻ ഈ ചിത്രത്തിൽ ആഖ്യാതാവായി ശബ്ദം നൽകി.

ഇന്ത്യൻ നവതരംഗസിനിമാപ്രസ്ഥാനത്തിന് തുടക്കം കുറിച്ച പ്രമുഖചിത്രങ്ങളിൽ ഒന്നാണ് ഭുവൻ ഷോം.

## കഥാസാരം

ഇന്ത്യൻ റെയിൽവേയിലെ ഒരു വലിയ ഉദ്യോഗസ്ഥനാണ് ഭുവൻ ഷോം. ചില റെയിൽവേ ടിക്കറ്റ് ചെക്കർമാർ കർക്കശക്കാരനായ ഭുവൻ ഷോമിനെ കുറിച്ച് ചർച്ച ചെയ്യുന്നതിന്റെ പശ്ചാത്തലത്തിലാണ് ആ കഥാപാത്രത്തെ കാഴ്ചക്കാർക്ക് പരിചയപ്പെടുത്തുന്നത്. യാത്രകൾ കൊണ്ട് മാറാത്ത "ബംഗാളിത്തം” ഉള്ള ഒരു വ്യക്തിയെന്ന് ആഖ്യാതാവ് അദ്ദേഹത്തെ വിശേഷിപ്പിച്ചുകൊണ്ട് തുടരുന്നു. അറുപതോടടുക്കുന്ന പ്രായം ഈ കഥാപാത്രത്തിന്റെ മനശാസ്ത്രത്തിന്റെ ഒരു പ്രധാന ഘടകമാണ്.

ഭുവൻ ഷോം ഗുജറാത്തിലേക്ക് ഒരു വേട്ടയ്ക്ക് പോകുവാനായി അവധി എടുക്കുന്നു. ഈ മേഖലയിൽ അദ്ദേഹത്തിന്റെ പരിചയക്കുറവ് വ്യക്തമാണ്. തന്റെ പ്രവൃത്തിമേഖലയ്ക്ക് പുറത്ത് താൻ എത്ര നിസ്സഹായനാണ് എന്ന തിരിച്ചറിവ് ഈ അനുഭവത്തിലൂടെ അദ്ദേഹത്തിന് ഉണ്ടാകുന്നുണ്ട്. ഒരു മോശം വേട്ടക്കാരനായി ഭുവൻ ഷോം ചിത്രീകരിക്കപ്പെട്ടിരിക്കുന്നു.

ഭാഗ്യവശാൽ ഭുവൻ ഷോം ഗൗരി എന്ന സുന്ദരിയായ ഗ്രാമീണയുവതിയെ കണ്ടുമുട്ടുന്നു. ഗൗരി അദ്ദേഹത്തെ പരിപാലിക്കുകയും പക്ഷികളെ വേട്ടയാടാൻ സഹായിക്കുകയും ചെയ്യുന്നു. ഒരു മരുപ്രദേശം കടന്ന് തന്റെ വീട്ടിലേക്ക് കൊണ്ടുപോകുന്നു. ഷോമിന്റെ വസ്ത്രങ്ങൾ മാറ്റാൻ ഗൗരി അദ്ദേഹത്തെ പ്രേരിപ്പിക്കുന്നു. ഈ വേഷത്തിൽ അയാളെ “പക്ഷികൾ അറിയുകയും , അവ പറന്നുപോകുകയും ചെയ്യും” എന്ന കാരണമാണ് ഗൗരി പറയുന്നത്. (കർക്കശക്കാരനായ ഒരു മനുഷ്യനിൽ നിന്ന് കൂടുതൽ തുറന്ന ഒരു വ്യക്തിയിലേക്കുള്ള ഷോമിന്റെ പരിവർത്തനത്തെ സൂചിപ്പിക്കുന്ന ഒരു പ്രധാന ഭാഗമാണിത്.)

ഗൗരിയുടെയും ഭുവൻ ഷോമിന്റെയും വേട്ടയാടൽ ഭുവൻ ഷോമിന്റെ പരിവർത്തനമാണ്. ഗൗരിയുടെ ലളിതമായ സൗന്ദര്യവും ചുറ്റുപാടുമുള്ള പ്രകൃതിമനോഹാരിതയും അദ്ദേഹത്തെ ആകർഷിക്കുന്നു.

ഒരു മനുഷ്യനെന്ന നിലയിൽ ഭുവൻ ഷോമിന്റെ പരിമിതികളെ മനസ്സിലാക്കൻ സഹായിക്കുന്നതിനാൽ അദ്ദേഹത്തിന്റെ വേട്ട വിജയകരമായിത്തീരുന്നു.
തിരികെ തന്റെ ഓഫീസിലേക്ക് മടങ്ങിയ ഭുവൻ ഷോം പുറത്താക്കിയ ഒരു റെയിൽവേ ജീവനക്കാരനെ തിരിച്ചെടുക്കുന്ന രംഗത്തിൽ അദ്ദേഹത്തിന്റെ പരിണാമം വ്യക്തമാകുന്നു.

## പുരസ്കാരങ്ങൾ

* മികച്ച ചലച്ചിത്രത്തിനുള്ള ദേശീയ ചലച്ചിത്ര അവാർഡ്
* മികച്ച സംവിധായകനുള്ള ദേശീയ ചലച്ചിത്ര അവാർഡ് - മൃണാൾ സെൻ
* മികച്ച നടനുള്ള ദേശീയ ചലച്ചിത്ര അവാർഡ് - ഉത്പൽ ദത്ത്

## അവലംബം

## പുറത്തേക്കുള്ള കണ്ണികൾ

* *ഭുവൻ ഷോം* ഇന്റർനെറ്റ് മൂവി ഡാറ്റാബേസിൽ
* *ഭുവൻ ഷോം* ഓൾമുവീയിൽ
# ശക്തി സാമന്ത

| ശക്തി സാമന്ത |
| --- |
| പ്രമാണം:Shakti Samanta (1926 – 2009).jpg |
| ജനനം | (1926-01-13)13 ജനുവരി 1926 Burdwan, Bengal Presidency, British India |
| മരണം | 9 ഏപ്രിൽ 2009(2009-04-09) (83 വയസ്സ്) Mumbai, Maharashtra, India |
| തൊഴിൽ(s) | Film director, Film producer, Founder "Shakti Films" (1957) |
| സജീവ കാലം | 1955–2002 |

*ഹൗറ ബ്രിഡ്ജ്* (1958), *ഇൻസാൻ ജാഗ് ഉത്ത* (1959), *ചൈന ടൗൺ* (1959), 1957-ൽ ശക്തി ഫിലിംസ് സ്ഥാപിച്ച ഒരു ഇന്ത്യൻ ചലച്ചിത്ര സംവിധായകനും നിർമ്മാതാവുമാണ് **ശക്തി സാമന്ത** (13 ജനുവരി 1926 - 9 ഏപ്രിൽ 2009). 1962), *കാശ്മീർ കി കലി* (1964), *ആൻ ഈവിനിംഗ് ഇൻ പാരിസ്* (1967), *ആരാധന* (1969), *കടി പതംഗ്* (1971), *അമർ പ്രേം* (1972).

*ആരാധന* (1969), *അനുരാഗ്* (1973), ബംഗാളിയിലും നിർമ്മിച്ച *അമാനുഷ്* എന്നിവയ്‌ക്ക് മികച്ച ചിത്രത്തിനുള്ള ഫിലിംഫെയർ അവാർഡുകൾ അദ്ദേഹത്തിന് ലഭിച്ചു, 1984-ൽ ഇന്ത്യ-ബംഗ്ലാദേശ് സംയുക്ത നിർമ്മാണം ഉൾപ്പെടെ ആറ് ചിത്രങ്ങൾ അദ്ദേഹം നിർമ്മിച്ചു.

## ആദ്യകാല ജീവിതവും വിദ്യാഭ്യാസവും

ബ്രിട്ടീഷ് ഇന്ത്യയിലെ ബംഗാൾ പ്രസിഡൻസിയിലെ പുർബ ബർധമാൻ ജില്ലയിലെ ബോക്ര (പോസ്റ്റ് ഓഫീസ്: റെയ്‌ന) ഗ്രാമത്തിലാണ് അദ്ദേഹം ജനിച്ചത്. അമ്മാവനൊപ്പം താമസിച്ച് ഡെറാഡൂണിൽ വിദ്യാഭ്യാസം നേടി. 1944-ൽ കൽക്കട്ട സർവകലാശാലയിൽ നിന്ന് ബിരുദം നേടി.

## കരിയർ

വിദ്യാഭ്യാസം പൂർത്തിയാക്കിയ ശേഷം ബോംബെയിൽ വച്ച് ഹിന്ദി ചലച്ചിത്രമേഖലയിൽ ഒരു നടനാകാൻ അദ്ദേഹം ആഗ്രഹിച്ചു, അതിനാൽ നഗരത്തിനടുത്തേക്ക് മാറി. മുംബൈയിൽ നിന്ന് 200 കിലോമീറ്റർ അകലെയുള്ള ദാപോളിയിൽ സ്‌കൂൾ അധ്യാപകനായി ജോലിയിൽ പ്രവേശിച്ചു. 1948-ൽ സതീഷ് നിഗത്തിൽ നിന്ന് രാജ് കപൂർ നായകനായ സൺഹെർ ദിനിൽ അസിസ്റ്റന്റ് ഡയറക്ടറായി അദ്ദേഹം ചലച്ചിത്രമേഖലയിൽ ചേർന്നു, തുടർന്ന് ഗ്യാൻ മുഖർജി, ഫാനി മജുംദാർ തുടങ്ങിയ സംവിധായകർക്കൊപ്പം ബോംബെ ടാക്കീസിൽ തമാശ, ബാദ്ബാൻ, ധോബി ഡോക്ടർ എന്നിവയിൽ പ്രവർത്തിച്ചു.

## പാരമ്പര്യം

അമിതാഭ് ബച്ചനും രാഖിയും അഭിനയിച്ച ഹൗറ ബ്രിഡ്ജ്, ആരാധന, ബർസാത് കി ഏക് രാത് എന്നീ മൂന്ന് ക്ലാസിക്കുകൾ 'പ്രിതീഷ് നന്ദി കമ്മ്യൂണിക്കേഷൻസ്' ആനിമേഷൻ ചിത്രങ്ങളാക്കി മാറ്റും.

## അവാർഡുകളും അംഗീകാരവും

ആരാധന, അനുരാഗ്, അമനുഷ് എന്നിവർക്ക് "മികച്ച ചിത്രത്തിനുള്ള" ഫിലിംഫെയർ അവാർഡുകൾ സാമന്തയ്ക്ക് ലഭിച്ചു. 2002 ലെ ലൈഫ് ടൈം അച്ചീവ്‌മെന്റിനുള്ള സീ സിനി അവാർഡും സീയിൽ നിന്നും മറ്റ് ഇന്ത്യൻ ഓർഗനൈസേഷനുകളിൽ നിന്നുമുള്ള മറ്റ് നിരവധി അവാർഡുകളും ഉൾപ്പെടെ നിരവധി ലൈഫ് ടൈം അച്ചീവ്‌മെന്റ് അവാർഡുകളും അദ്ദേഹത്തിന് ലഭിച്ചിട്ടുണ്ട്. ബെർലിൻ, താഷ്‌കന്റ്, മോസ്‌കോ, കെയ്‌റോ, ബെയ്‌റൂട്ട് എന്നിവിടങ്ങളിലെ അന്താരാഷ്ട്ര മേളകളിൽ അദ്ദേഹത്തിന്റെ ചില സിനിമകൾ പ്രദർശിപ്പിച്ചിട്ടുണ്ട്.

* ഇന്റർനെറ്റ് മൂവി ഡാറ്റാബേസിൽ നിന്ന് Shakti Samanta
* Shakti Samanta Panorama at *Indian Auteur*
* "Shakti Samanta his Aradhana came true". MiD DAY. 11 April 2009.
# ഭാനു അതയ്യ

**ഇംഗ്ലീഷ് വിലാസം**
പ്രദർശിപ്പിക്കുക

| ഭാനുമതി അന്നാസാഹിബ് |
| --- |
|  |
| ജനനം | ഭാനുമതി അന്നാസാഹിബ് രാജോപാദ്ധ്യായേ  (1929-04-28) ഏപ്രിൽ 28, 1929 വയസ്സ്) കോലാപ്പൂർ, ഭാരതം (മഹാരാഷ്ട്രയിൽ) |
| മരണം | 15 ഒക്ടോബർ 2020(2020-10-15) (91 വയസ്സ്) Mumbai, Maharashtra, India |
| തൊഴിൽ | വസ്ത്രാലങ്കാരം |
| സജീവ കാലം | 1956-മുതൽ |
| ജീവിതപങ്കാളി | സത്യേന്ദ്ര ആതിത്യ (വിവാഹബന്ധം വേർപെടുത്തിയിരുന്നു) |
| കുട്ടികൾ | മകൾ |
| അവാർഡുകൾ | 1982: Best Costume Design: *Gandhi* Best Costume Design 1991: *Lekin...* 2002: *Lagaan* |

**ഭാനുമതി അന്നാസാഹിബ് രാജോപാദ്ധ്യായേ** എന്ന പൂർണ്ണനാമമുള്ള **ഭാനു അതയ്യ** മഹാരാഷ്ട്രയിലെ കോലാപൂരിൽ 1929 ഏപ്രിൽ 28നാണ് ജനിച്ചത്. ഇന്ത്യൻ സിനിമയിലെ ഏറ്റവും അംഗീകരിക്കപ്പെട്ട ഒരു വസ്ത്രാലങ്കാരികയാണ് **ഭാനു അതയ്യ** (മറാഠി : भानु अथैय्या). നൂറോളം ചലച്ചിത്രങ്ങൾക്ക് അവർ വസ്ത്രാലങ്കാരം ചെയ്തിട്ടുണ്ട്. ഇന്ത്യയിൽ ആദ്യമായി ഓസ്കാർ പുരസ്കാരം നേടിയ വ്യക്തിയും അവരാണ്. റിച്ചാർഡ് ആറ്റൻബറോ സംവിധാനം ചെയ്ത ഗാന്ധി എന്ന ചിത്രത്തിന്റെ വസ്ത്രാലങ്കാരത്തിനാണ് ഭാനുവിന് പുരസ്കാരം ലഭിച്ചത്. ഇതു കൂടാതെ രണ്ടു തവണ നാഷണൽ ഫിലിം അക്കാദമി അവാർഡും ഫിലിം ഫെയർ ലൈഫ് ടൈം അച്ചീവ്മെന്റ് അവാർഡും ഉൾപ്പെടെ നിരവധി പുരസ്കാരങ്ങളും ഭാനു അതയ്യ നേടിയിട്ടുണ്ട്. സത്യേന്ദ്ര അതയ്യയെ വിവാഹം കഴിച്ചതോടെയാണ് ഭാനു അതയ്യ എന്ന് പേര് മാറ്റിയത്. ഇവർ പിന്നീടു വിവാഹമോചിതരയി മാറിയിരുന്നു.

1956 മുതലാണ് ഇവർ സിനിമകളിൽ വസ്ത്രാലങ്കാരം ചെയ്തു തുടങ്ങിയത്. സിഐഡി ആയിരുന്നു ആദ്യ സിനിമ. ആറു പതിറ്റാണ്ടോളം സിനിമമേഖലയിൽ പ്രവർത്തിച്ച ഇവർ 100-ഇൽ അധികം സിനിമകൾക്ക് വസ്ത്രാലങ്കാരം ചെയ്തിട്ടുണ്ട്. 2012 ഇൽ തനിക്ക് ലഭിച്ച ഓസ്കാർ പുരസ്കാരം അത് നൽകിയ അമേരിക്കൻ അക്കാദമി ഓഫ് മോഷൻ പിക്ചർ ആർട്ട് ആൻഡ് സയൻസസിനു മടക്കി നൽകാൻ താത്പര്യം പ്രകടിപ്പിച്ചു. തന്റെ കാലശേഷം ഈ ട്രോഫി സൂക്ഷിക്കാൻ കുടുംബത്തിനോ സർക്കാരിനോ സാധിച്ചേക്കില്ല എന്ന ചിന്തയാണ് ഈ വിലപ്പെട്ട പുരസ്കാരം തിരികെ നൽകാൻ ഇവരെ പ്രേരിപ്പിച്ചത്. 1983 ഇൽ ആണ് അവർക്ക് ഓസ്കാർ ലഭിച്ചത്.

## അവലംബം
# എൻ.കെ.പി. സാൽവേ ചലഞ്ചർ ട്രോഫി

**ഇംഗ്ലീഷ് വിലാസം**

എൻ.കെ.പി. സാൽവേ ചലഞ്ചർ ട്രോഫി| രാജ്യങ്ങൾ |  India |
| കാര്യനിർ‌വാഹകർ | BCCI |
| ഘടന | List A cricket |
| ആദ്യ ടൂർണമെന്റ് | 1994–95 |
| അവസാന ടൂർണമെന്റ് | 2013-14 |
| ടൂർണമെന്റ് ഘടന | Knock out |
| ടീമുകളുടെ എണ്ണം | 3 |
| നിലവിലുള്ള ചാമ്പ്യന്മാർ | India Blue |
| വെബ്സൈറ്റ് | BCCI |

ഇന്ത്യയിലെ ഒരു ആഭ്യന്തര ക്രിക്കറ്റ് പരമ്പരയാണ് **എൻ.കെ.പി. സാൽ‌വേ ചലഞ്ചർ ട്രോഫി**. ഒക്ടോബർ മാസത്തിൽ രഞ്ജി ട്രോഫി സീസണു മുന്നോടിയായാണ് ഈ പരമ്പര നടക്കുന്നത്.

1994-95-ൽ ചലഞ്ചർ സീരിസ് എന്ന പേരിലാണ് ബി.സി.സി.ഐ. ഈ പരമ്പര തുടങ്ങിയത്. 1998-99-ൽ മുൻ ബി.സി.സി.ഐ. പ്രസിണ്ടന്റായിരുന്ന എൻ.കെ.പി. സാൽവേയുടെ പേരിൽ ഈ പരമ്പരയെ പുനർനാമകരണം ചെയ്തു.

രാജ്യത്തെ ഏറ്റവും മികച്ച 36 കളിക്കാർ മൂന്ന് ടീമുകളിൽ അണിനിരന്നാണ് ഈ പരമ്പരയിൽ മത്സരിക്കുന്നത്. ഇന്ത്യ സീനിയേഴ്സ്, ഇന്ത്യ എ, ഇന്ത്യ ബി എന്നിങ്ങനെയായിരുന്നു മൂന്ന് ടീമുകളുടെ പേരുകൾ. 2006-ൽ ഇന്ത്യ ബ്ലൂ, ഇന്ത്യ റെഡ്, ഇന്ത്യ ഗ്രീൻ എന്നിങ്ങനെ യഥാക്രമം ടീമുകളുടെ പേരുകൾ പുനർനാമകരണം ചെയ്തു.

## ജേതാക്കൾ

| വർഷം | വിജയി |
| --- | --- |
| 1994-95 | ഇന്ത്യ സീനിയേഴ്സ് |
| 1995-96 | ഇന്ത്യ സീനിയേഴ്സ് |
| 1996-97 | ഇന്ത്യ സീനിയേഴ്സ് |
| 1997-98 | ഇന്ത്യ സീനിയേഴ്സ് |
| 1998-99 | ഇന്ത്യ എ / ഇന്ത്യ ബി |
| 1999-00 | ഇന്ത്യ സീനിയേഴ്സ് |
| 2000-01 | ഇന്ത്യ സീനിയേഴ്സ് |
| 2001-02 | ഇന്ത്യ എ |
| 2002-03 | *പരമ്പര നടന്നില്ല* |
| 2003-04 | ഇന്ത്യ എ |
| 2004-05 | ഇന്ത്യ എ |
| 2005-06 | ഇന്ത്യ സീനിയേഴ്സ് |
| 2006-07 | ഇന്ത്യ ബ്ലൂ / ഇന്ത്യ റെഡ് |
| 2007-08 | ഇന്ത്യ ബ്ലൂ |
| 2008-09 | ഇന്ത്യ ബ്ലൂ |
| 2009-10 | ഇന്ത്യ റെഡ് |
| 2010-11 | ഇന്ത്യ ബ്ലൂ |
| 2011-12 | ഇന്ത്യ റെഡ് / ഇന്ത്യ ഗ്രീൻ |
# പാരാട്രൂപ്പർ

ബ്രിട്ടീഷ് പാരാട്രൂപ്പർ
എയർഡ്രോപ്പ് ചെയ്യാൻ പരിശീലനം ലഭിച്ച എയർ എയർബോൺ ഡിവിഷനുകളിലെ സൈനികളെ കുറിക്കാൻ ഉപയോഗിക്കുന്ന പദമാണ് **പാരാട്രൂപ്പർ**. പ്രത്യേകയിനം പാരച്യൂട്ട് സഹായത്തോടെയാണ് ഇവർ എയർ ഡ്രോപ്പ് ചെയ്യുന്നത്. യുദ്ധങ്ങളിലെ വേഗതയേറിയ മുന്നേറ്റങ്ങൾക്കും മിന്നലാക്രമാണങ്ങൾക്കും ഒഴിച്ചുകൂടാനാവാത്ത ഒരു വിഭാഗമാണ്‌ പാരാട്രൂപ്പർ. കാട്ടുതീ പോലെയുള്ള പ്രകൃതി ദുരന്തങ്ങൾ അണക്കുന്നതിനും കപ്പൽ അപകടങ്ങളിലെ രക്ഷാപ്രവർത്തനങ്ങൾക്കും ഉപയോഗിക്കാൻ പരിശീലനം ലഭിച്ച പാരാട്രൂപ്പർമാരും നിലവിലുണ്ട്.

പ്രമാണം:Paraquedismocpor.jpgബ്രസീലിയൻ സൈന്യത്തിന്റെ പാരാട്രൂപ്പർമാർ പരിശീലനത്തിൽ

## അവലംബം
# കെവിൻ പീറ്റേഴ്സൻ

**ഇംഗ്ലീഷ് വിലാസം**
പ്രദർശിപ്പിക്കുക

കെവിൻ പീറ്റേഴ്സൻ
 Kevin Pietersen|  |
| വ്യക്തിഗത വിവരങ്ങൾ |
| മുഴുവൻ പേര് | കെവിൻ പീറ്റർ പീറ്റേഴ്സൻ |
| വിളിപ്പേര് | കെ.പി., കേപ്സ്, കെ.പി. നട്ട്സ്, Kapers |
| ഉയരം | 6 അടി (1.8288 മീ) |
| ബാറ്റിംഗ് രീതി | വലതുകൈയ്യൻ |
| ബൗളിംഗ് രീതി | വലത് കൈ ഓഫ് ബ്രേക്ക് |
| റോൾ | റോയൽ ചലഞ്ചേഴ്സ് ക്യാപ്റ്റൻ, middle order batsman, occasional off spinner |
| അന്താരാഷ്ട്ര തലത്തിൽ
 |
| ദേശീയ ടീം | * England
 |
| ആദ്യ ടെസ്റ്റ് (ക്യാപ് 626) | 21 ജൂലൈ 2005 v [[ഓസ്ട്രേലിയ ദേശീയ ക്രിക്കറ്റ് ടീം|ഓസ്ട്രേലിയ]] |
| അവസാന ടെസ്റ്റ് | 14 മേയ് 2009 v [[വെസ്റ്റ് ഇൻ‌ഡീസ് ദേശീയ ക്രിക്കറ്റ് ടീം|വെസ്റ്റ് ഇൻ‌ഡീസ്]] |
| ആദ്യ ഏകദിനം (ക്യാപ് 185) | 28 നവംബർ 2004 v [[സിംബാംബ്‌വെ ദേശീയ ക്രിക്കറ്റ് ടീം|സിംബാംബ്‌വെ]] |
| അവസാന ഏകദിനം | 3 ഏപ്രിൽ 2009 v വെസ്റ്റിൻഡീസ് |
| ഏകദിന ജെഴ്സി നം. | 24 |
|  |
| പ്രാദേശിക തലത്തിൽ
 |
| വർഷം | ടീം |
| 2005–ഇന്നുവരെ | ഹാം‌പ്‌ഷെയർ *(സ്ക്വാഡ് നം. 24)* |
| 2009–ഇന്നുവരെ | റോയൽ ചലഞ്ചേഴ്സ് ബാംഗളൂർ *(സ്ക്വാഡ് നം. 24)* |
| 2001–2004 | നോട്ടിംഗാംഷയർ |
| 2004 | എം.സി.സി. |
| 1999–2000 | ക്വാസുളു നറ്റാൽ |
| 1998–1999 | ക്വാസുളു നറ്റാൽ B |
| 1997–1998 | നറ്റാൽ B |
|  |
| കരിയർ സ്ഥിതിവിവരങ്ങൾ |
|

| മത്സരങ്ങൾ | ടെസ്റ്റ് | ഏകദിനം | FC | List A |
| --- | --- | --- | --- | --- |
| കളികൾ | 52 | 92 | 138 | 200 |
| നേടിയ റൺസ് | 4,494 | 3,127 | 10,873 | 6,562 |
| ബാറ്റിംഗ് ശരാശരി | 50.49 | 46.67 | 51.04 | 44.04 |
| 100-കൾ/50-കൾ | 16/14 | 7/20 | 38/43 | 12/41 |
| ഉയർന്ന സ്കോർ | 226 | 116 | 254\* | 147 |
| എറിഞ്ഞ പന്തുകൾ | 735 | 214 | 5,539 | 2,174 |
| വിക്കറ്റുകൾ | 4 | 5 | 61 | 39 |
| ബൗളിംഗ് ശരാശരി | 129.50 | 40.20 | 52.93 | 49.23 |
| ഇന്നിംഗ്സിൽ 5 വിക്കറ്റ് | 0 | 0 | 0 | 0 |
| മത്സരത്തിൽ 10 വിക്കറ്റ് | 0 | n/a | 0 | n/a |
| മികച്ച ബൗളിംഗ് | 1/0 | 2/22 | 4/31 | 3/14 |
| ക്യാച്ചുകൾ/സ്റ്റം‌പിംഗ് | 31/– | 32/– | 111/– | 74/– |

 |
|  |
| ഉറവിടം: CricketArchive, 4 July 2009 |

ഇംഗ്ലണ്ട് ക്രിക്കറ്റ് ടിമിനു വേണ്ടി കളിക്കുന്ന ഒരു ക്രിക്കറ്റ് കളിക്കാരനാണ് **കെവിൻ പീറ്റേഴ്സൻ** (ജനനം: 27 ജൂൺ 1980). കെവിൻ ജനിച്ചത് ദക്ഷിണാഫ്രിക്കയിലെ നതാൽ എന്ന സ്ഥലത്താണ്. ഒരു വലതു കൈ ബാറ്റ്സ് മാൻ ആണ് കെവിൻ. കൂടാതെ ചില സമയത്ത് വലതു കൈ ഓഫ് സ്പിൻ ബൌളറും കൂടിയാണ്. ഹാം‌പ് ഷെയർ കൌണ്ടി ക്രിക്കറ്റ് ക്ലബ്, ഇംഗ്ലണ്ട് ക്രിക്കറ്റ് ടീം എന്നിവയിൽ കളിക്കുന്നു. കൂടാതെ ഇന്ത്യൻ പ്രീമിയർ ലീഗിൽ റോയൽ ചലഞ്ചേഴ്സ് ടീമിന്റെ ക്യാപ്റ്റൻ ആയും കളിക്കുന്നു. ഓഗസ്റ്റ് 4, 2008 മുതൽ ജനുവരി 7, 2009 വരെ ഇംഗ്ലണ്ട് ടെസ്റ്റ് ക്രിക്കറ്റ് ടിമിന്റേയും വൺ‌ഡേ ടീമിന്റേയും ക്യാപ്റ്റനായിരുന്നു. ഇംഗ്ലണ്ടിന്റെ കോച്ചായിരുന്ന പീറ്റർ മോറിസുമായുള്ള തർക്കം മൂലം മൂന്ൻ ടെസ്റ്റുകൾക്കും ഒൻപത് വൺ ഡെക്കും ശേഷം അദ്ദേഹം വിരമിച്ചു.

## പുറത്തേക്കൂള്ള കണ്ണികൾ

* Kevin Pietersen's Official Website Archived 2004-07-02 at the Wayback Machine
* കെവിൻ പീറ്റേഴ്സൻ at ESPNcricinfo

## അവലംബം
# ഗ്ലെൻ മക്ഗ്രാത്ത്

**ഇംഗ്ലീഷ് വിലാസം**
പ്രദർശിപ്പിക്കുക

**ഗ്ലെൻ മക്ഗ്രാത്ത്**| മക്ഗ്രാത്ത് |
| വ്യക്തിഗത വിവരങ്ങൾ |
| മുഴുവൻ പേര് | ഗ്ലെൻ ഡൊണാൾഡ് മക്ഗ്രാത്ത് |
| വിളിപ്പേര് | മാടപ്രാവ് |
| ഉയരം | 1.95 മീ (6 അടി 5 ഇഞ്ച്) |
| ബാറ്റിംഗ് രീതി | വലംകൈയ്യൻ |
| ബൗളിംഗ് രീതി | വലംകൈയ്യൻ ഫാസ്റ്റ് മീഡിയം |
| റോൾ | ബൗളർ |
| അന്താരാഷ്ട്ര തലത്തിൽ
 |
| ദേശീയ ടീം | * ഓസ്ട്രേലിയ
 |
| ആദ്യ ടെസ്റ്റ് (ക്യാപ് 358) | 12 നവംബർ 1993 v ന്യൂസിലൻഡ് |
| അവസാന ടെസ്റ്റ് | 2 ജനുവരി 2007 v ഇംഗ്ലണ്ട് |
| ആദ്യ ഏകദിനം (ക്യാപ് 113) | 9 ഡിസംബർ 1993 v ദക്ഷിണാഫ്രിക്ക |
| അവസാന ഏകദിനം | 28 ഏപ്രിൽ 2007 v ശ്രീലങ്ക |
| ഏകദിന ജെഴ്സി നം. | 11 |
|  |
| പ്രാദേശിക തലത്തിൽ
 |
| വർഷം | ടീം |
| 1992–2008 | ന്യൂ സൗത്ത് വെയിൽസ് *(സ്ക്വാഡ് നം. 11)* |
| 2000 | വോർസെസ്റ്റർഷൈർ |
| 2004 | മിഡിൽസെക്സ് |
| 2008 | ഡെൽഹി ഡെയർഡെവിൾസ് |
|  |
| കരിയർ സ്ഥിതിവിവരങ്ങൾ |
|

| മത്സരങ്ങൾ | ടെസ്റ്റ് | ഏകദിനം | ഫസ്റ്റ് ക്ലാസ് | ലിസ്റ്റ് എ |
| --- | --- | --- | --- | --- |
| കളികൾ | 124 | 250 | 189 | 305 |
| നേടിയ റൺസ് | 641 | 115 | 977 | 124 |
| ബാറ്റിംഗ് ശരാശരി | 7.36 | 3.83 | 7.75 | 3.35 |
| 100-കൾ/50-കൾ | 0/1 | 0/0 | 0/2 | 0/0 |
| ഉയർന്ന സ്കോർ | 61 | 11 | 61 | 11 |
| എറിഞ്ഞ പന്തുകൾ | 29248 | 12970 | 41759 | 15808 |
| വിക്കറ്റുകൾ | 563 | 381 | 835 | 463 |
| ബൗളിംഗ് ശരാശരി | 21.64 | 22.02 | 20.85 | 21.60 |
| ഇന്നിംഗ്സിൽ 5 വിക്കറ്റ് | 29 | 7 | 42 | 7 |
| മത്സരത്തിൽ 10 വിക്കറ്റ് | 3 | n/a | 7 | n/a |
| മികച്ച ബൗളിംഗ് | 8/24 | 7/15 | 8/24 | 7/15 |
| ക്യാച്ചുകൾ/സ്റ്റം‌പിംഗ് | 38/– | 37/– | 54/– | 48/– |

 |
|  |
| ഉറവിടം: ക്രിക്കറ്റ്ആർക്കൈവ്, 20 ഓഗസ്റ്റ് 2007 |

ഒരു മുൻ ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ് **ഗ്ലെൻ മക്ഗ്രാത്ത്**pronunciation. ഒരു ഫാസ്റ്റ് ബോളർ എന്ന നിലയിൽ ഓസ്ട്രേലിയയുടെ ധാരാളം വിജയങ്ങളിൽ ഗ്ലെൻ മക്ഗ്രാത്ത് വളരെയധികം സംഭാവനകൾ നൽകിയിട്ടുണ്ട്. മാടപ്രാവ് എന്ന് വിളിപ്പേരുള്ള മക്ഗ്രാത്ത് 1970 ഫെബ്രുവരി 9നു ഓസ്ട്രേലിയയിലെ ന്യൂ സൗത്ത് വെയിൽസിലാണ് ജനിച്ചത്. ഐ.പി.എല്ലിൽ 2008 സീസണിൽ ഡൽഹി ഡെയർഡെവിൾസ് ടീമിനുവേണ്ടി അദ്ദേഹം കളിച്ചിട്ടുണ്ട്.
ഏറ്റവുമധികം ടെസ്റ്റ് വിക്കറ്റുകൾ നേടിയ ഫാസ്റ്റ് ബോളർ എന്ന റെക്കോർഡ് മക്ഗ്രാത്തിന്റെ പേരിലാണ്.